stanford-oval/wikipedia huggingface dataset:
מיכל שפאק
ביוגרפיה

מיכל נולד ביאסלו, עיירה קטנה בדרום פולין. לשפאק אחות גדולה, מרלנה, זמרת אופרה, מרלנה נולדה מנישואיו הראשונים של אביו, אנדרז'י שפאק. לאחר גירושיו, התחתן אביו של שפאק בפעם השנייה, ממערכת יחסים זו נולדו דמיאן, מיכל ואווה. הזוג התגרש כשמיכל היה בן 10. עקב הגירושים והצעת עבודה, אמו עברה לאיטליה. ילדי המשפחה המשיכו להתגורר בפולין יחד עם האבא, ונהגו לבקר את אמם במהלך חגים. האח דמיאן הפך לאחד התומכים הגדולים ביותר למיכל הצעיר בגלל האקסצנטריות שלו. אמו נפטרה בצעירותו ולטענתו, הוא לא מצליח להתאושש מהמוות שלה.
שפאק למד בתיכון בעיר הולדתו, יאסלו, לאחר שנה עבר לתיכון בקולאצ'יצה. הוא לא הצליח לגשת לבחינות במגמת המוזיקה של בית הספר למוזיקה ממלכתי Fryderyk Chopin בוורשה. לימים סיפר כי סירבו לקבל אותו בגלל הלבוש והאיפור עמם בא לבחינה, הוא סיפר שהם טענו שזה מראה "מזעזע", ולכן נאלץ ללמוד פסיכולוגיה.
השפעות המוזיקה המוקדמות שלו כללה את קווין, מיוז, זביגנייב פרייזנר, דייוויד בואי ומייקל ג'קסון. כסטודנט בתיכון היה חבר בלהקה בשם "Whiplash" אשר ניגנה בעיקר מוזיקת רוק כבד. במהלך השנים סיפר שפאק, שבניגוד לאחותו הגדולה הוא מעולם לא לקח שיעורי מוזיקה באופן רשמי.
קריירה

ב-6 במרץ 2011, שפאק השתתף בעונה הראשונה של פקטור X. הוא התקדם בתוכנית עד הגמר ואף זכה בו. בין 4 בספטמבר ל-6 בנובמבר 2011, השתתף שפאק בעונה ה-13 של Taniec z gwiazdami, הגרסה הפולנית ל"רוקדים עם כוכבים", שם היה שותף לרקדנית פאולינה בירנת, יחד הם הגיעו למקום החמישי בתחרות. בסוף אותה השנה, הוציא שפאק לאור את המיני-אלבום הבכורה שלו, "XI".
ב-13 בנובמבר 2015, הוציא לאור את אלבום הבכורה שלו, Byle być sobą (באנגלית: Only to be yourself ). האלבום נקרא כמראה לחייו והקושי הנפשי שלו מאז אמו נפטרה במפתיע. האלבום כולל 12 שירים שבוצעו בפולנית ובאנגלית. האלבום, שכאמור הוקדש לאמו, זכה להצלחה גדולה בפולין. האלבום הגיע בפולין ל-60 אלף מכירות. השיר "Jesteś bohaterem" (אנגלית: Hero Real) נתן לו את פרס הראשון בפסטיבל הלאומי לשיר פולני 2015 באופולה.
שפאק ניצח בגמר הבחירה הלאומית הפולני לנציג המדינה לאירוויזיון 2016, הקדם התקיים ב-5 במרץ 2016, קהל הבוחרים בחר בשפאק ובשירו "Color of Your Life" עם 35.5% מקולות המצביעים. "הייתי רוצה לקחת חלק באירוויזיון, להתמודד עם האמנים האירופיים ולהציג את הערך שלדעתי ישאיר חותם רגשי גדול על כולם", אמר מיכל לאחר הזכייה. כדי לקדם את שירו לקראת התחרות, השתתף שפאק בסבב הופעות בלונדון (17 באפריל 2016), תל אביב (12 באפריל 2016), אמסטרדם (9 באפריל 2016) ובפורטוגל.
ב-12 במאי הופיע שפאק בחצי הגמר השני של האירוויזיון אשר התקיים בסטוקהולם, שוודיה. שפאק העפיל לגמר לאחר שסיים במקום השישי מתוך 18 מדינות כשהוא מקבל 151 נקודות. ב-14 במאי, בגמר הגדול, הוא הופיע בביצוע ה-12 באותו ערב וסיים במקום השמיני מתוך 26 מדינות. שפאק קיבל 7 נקודות בלבד מחבר השופטים (מקום 25), אך זינק עד למקום השמיני בעקבות הצבעות הקהל בה סיים במקום השלישי, בסך הכל צבר 229 נקודות.
לאחר האירוויזיון יצא לסיבוב הופעות ברחבי אירופה שכלל את הונגריה, בלגיה, אוסטריה ואף הופיע בשיקגו ובניו יורק בתיאטראות מויזקליות.
בשנת 2017 הוא היה השופט המנצח בעונת הבכורה שלו כשופט התוכנית הטלוויזיה The Voice, הוא זכה בה עם הזמרת אותה קידם, מרתה גולושבסקה.
ב-7 בספטמבר 2018, הוציא את אלבום האולפן השני שלו "חוֹלֵם", האלבום הצליח והיה מספר 1 ברשימת המכירות הפולנית, OLiS. השירים מהאלבום זכו להצלחה אדירה ביוטיוב, שכל אחד מהם זכה בלמעלה ממיליון צפיות. בנובמבר 2018 הוא הוציא את הסינגל האחרון שלו, השיר עוסק בלהיות חזק, להמשיך ולרדוף אחר החלומות שלך בעזרת החברים והאהובים שלך.
שפאק דיבב את אחד הפרקים בסדרה בובספוג מכנסמרובע, ובסרט לגו 2: החלק השני.
פרסים

בשנת 2013 הוענק לו הפרס הראשון בפסטיבל הזמר הרוסי בז'לונה גורה על ביצועו לשיר הרוסי המפורסם, "עיניים כהות" (רוסית: "Очи чёрные", אוצ'י קורנייה).
השיר "Jesteś bohaterem" (אנגלית: Hero Real), אשר נכלל באלבומו הראשון, נתן לו את הפרס הראשון בפסטיבל הלאומי לשיר פולני לשנת 2015 באופולה .
חיים אישיים

שפאק מתגורר בוורשה, שם הוא עוסק בתואר בפסיכולוגיה באוניברסיטת מדעי החברה והרוח.
שפאק סיפר בראיון שהוא סובל מפחד קהל וחושש לפני כל הופעה: "כשהייתי צעיר והייתי שר בסלון הבית, התחבאתי מאחורי הספה וביקשתי מכולם לא להסתכל, זה לא עובר לי עד היום".
הערות שוליים

1 2 3  TYLKO U NAS! WYWIAD Z MICHAŁEM SZPAKIEM! "Nie boję się krytyki" - Gala.pl, web.archive.org, ‏7 באוגוסט 2017
↑  Strona Bohdana Gadomskiego: Wywiady część 1, Strona Bohdana Gadomskiego
↑  Michał Szpak: Sny się spełniają ZDJĘCIA, www.se.pl
↑  Michał Szpak: Krytyka pod moim adresem jest niekonstruktywna. Nikt nie jest w stanie zaprzeczyć temu, że potrafię śpiewać, lifestyle.newseria.pl
↑  Kultura - informacje i wydarzenia kulturalne, Onet Kultura (בפולנית)
↑  Premiera albumu Michała Szpaka "Byle być sobą" - Muzyka, web.archive.org, ‏2 במרץ 2013
↑  ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl
1 2  Byle być sobą, www.empik.com (בפולנית)
↑  Poland sends Michał Szpak to Eurovision 2016, EuroVisionary, ‏5 במרץ 2016 (באנגלית) (ארכיון)
↑  Anthony Granger, Poland: Michał Szpak Films Eurovision Postcard, Eurovoix, ‏4 באפריל 2016 (באנגלית)
↑  "In pictures: Eurovision 2016". BBC News (באנגלית בריטית). 2016-05-15. נבדק ב-2020-07-10.
↑  "Dreamer Tour": Michał Szpak rusza w trasę koncertową. Gdzie wystąpi?, muzyka.interia.pl (בפולנית)
↑  ZPAV :: Bestsellery i wyróżnienia - Wyróżnienia - Złote płyty CD, bestsellery.zpav.pl
↑  Michał Szpak releases new single: 'Dreamer (Thanks To You My Friends)', ESCXTRA.com, ‏18 בנובמבר 2018 (באנגלית)
↑  "SpongeBob Kanciastoporty". Michał Szpak debiutuje w dubbingu! [WIDEO - Telemagazyn.pl], www.telemagazyn.pl (בפולנית)
↑  „LEGO® Przygoda 2”: obsada polskiego dubbingu – Polski-dubbing.pl, polski-dubbing.pl
↑  Redakcja Radia ZET, Michał Szpak jedzie na Eurowizję. Kim jest Michał Szpak?, Michał Szpak jedzie na Eurowizję. Kim jest Michał Szpak? (בפולנית)(הקישור אינו פעיל)
| --- | --- |
בקרת זהויות :  PLWABN: 9810673860905606  ISNI: 0000 0004 0972 2974  MusicBrainz: ced5c9d5-1616-41c5-8641-92e993443b98  SUDOC: 250677687  VIAF: 303451312   WorldCat (עם VIAF): 303451312
מכבי ראשון לציון (כדורגל)

| --- | --- |
 שם מלא:  מועדון כדורגל מכבי ראשון לציון
 תאריך ייסוד:  1912
 תאריך פירוק:  1953
 
מכבי ראשון לציון הייתה קבוצת כדורגל ישראלית מהעיר ראשון לציון. המועדון הוקם ב-1912 ונמנה עם המועדונים הוותיקים ביותר בישראל. בתקופה שלפני קום המדינה, ובתחילת שנות החמישים לקח המועדון חלק בליגה הבכירה, כאשר הישג השיא שלו הוא לסיים כסגנית אלופת המדינה בעונת 1941/1942, ובנוסף הגיעה לחצי גמר גביע המדינה אולם הקבוצה התדרדרה לליגות הנמוכות והתפרקה ב-1953.
הישגים

ליגת ארץ ישראל:
סגנות (1): 1941/1942
הערות שוליים

↑  אלישע שוחט, 100 שנות כדורגל (1906-2006), דפוס מאור אבי הפקות, יוני 2006, עמוד 16
↑  100 שנות כדורגל בישראל 1906-2006, עמודים 114 - 120
↑  100 שנות כדורגל בישראל 1906-2006, עמודים 125 - 126
↑  100 שנות כדורגל בישראל 1906-2006, עמוד 128
↑  100 שנות כדורגל בישראל 1906-2006, עמוד 153
↑  זוהיר בהלול, רמי ברוש, יגאל ביטון, האנציקלופדיה לכדורגל ישראלי (כרך ג', עמוד 282), דני הפצה, 2010
↑  האנציקלופדיה לכדורגל ישראלי, כרך ב', עמוד 155
מוסקו (איידהו)

| --- | --- |
דגל מוסקודגל מוסקו

 מדינה:  ארצות הברית ארצות הברית
 מדינה:  איידהו איידהו
 מחוז:  לייטה
 תאריך ייסוד:  1871 
 שטח:  17.765564 קמ"ר
 גובה:  786 מטרים
 אוכלוסייה:  ‏
  ‑ בעיר:  25,435 (1 באפריל 2020)
 קואורדינטות:  46°43′54″N 116°59′50″W﻿ / ﻿46.731666666667°N 116.99722222222°W﻿ / 46.731666666667; -116.99722222222 
 http://www.moscow.id.us/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מוסקו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מוסקו(למפת איידהו רגילה) בויסי נמפה מרידיאן פוקטלו איידהו פולס קור ד'אלן קנדה ו ו ש י נ ג ט ו ן  אורגון נבדה יוטה ו י ו מ י נ ג  מונטנהמוסקו(למפת איידהו מוגדלת) בויסי נמפה מרידיאן פוקטלו איידהו פולס קור ד'אלן קנדה ו ו ש י נ ג ט ו ן  אורגון נבדה יוטה ו י ו מ י נ ג  מונטנהמוסקו  he tabBackground:;tabBorder:#aaa;defaultTab:0;
 
מוסקו (באנגלית: Moscow, כמו שמה האנגלי של העיר מוסקבה) היא עיר בצפון איידהו, בגבולה עם מדינת וושינגטון. העיר היא מושב המחוז והעיר הגדולה ביותר במחוז לייטה. בעיר, שנוסדה ב-1887, נמצאת אוניברסיטת איידהו, המהווה את המעסיק הגדול ביותר בה ובמחוז כולו.
שם העיר

קיימות מספר גרסאות לקביעת שם העיר. הגרסה המרכזית קובעת שהעיר נקראה בשמה על ידי מתיישב שהיגר לארצות הברית מרוסיה שהקים נקודת מסחר במקום בסביבות 1870 וקרא אותה על שם עיר הולדתו. גרסה אחרת קובעת שהאיש שמילא את מסמכי ההתאגדות של העיר, סמואל נף, קרא אותה על שם עיר הולדתו, מוסקו שבפנסילבניה. גרסה אחרת טוענת ששם המקום נובע משם אמריקאי-ילידי ואין לו קשר לעיר הרוסית.
גאוגרפיה

העיר נמצאת ברמת קולומביה, המאופיינת בקרקעות גרניט ובזלת. בעיר זורם נחל פרדייס קריק (Paradise Creek). מצפון-מזרח לעיר מתנשא הר מוסקו לגובה 1,519 מטרים.
העיר הקרובה ביותר היא פולמן, וושינגטון, ביתה של אוניברסיטת המדינה של וושינגטון והערים חולקות אזור מטרופולין משותף ובכללו נמל התעופה האזורי פולמן-מוסקו.
תושבים ידועים

ג'ואל קורטני - שחקן
ויליאם מקונל - מושל איידהו (1893–1897)
דן או'בריאן - אתלט, אלוף העולם ושיאן העולם בקרב עשר
ג'וש ריטר - זמר-יוצר
הערות שוליים

↑  Tour WSU and the Palouse
↑  Gunther, John (1947). Inside U.S.A. New York, London: Harper & Brothers. p. 114.
↑  אתר נמל התעופה
| --- | --- |
בקרת זהויות :  NLI: 987007567032305171  GND: 4433606-8  LCCN: n84123741  MusicBrainz: df306f93-32de-4c52-9585-5bc77f2e1750  VIAF: 159496918   WorldCat (עם VIAF): 159496918
מיכאל ורשביאק

| --- | --- |
אין תמונה חופשית
 לידה:  4 ביוני 1946 (בן 78) רחובות, פלשתינה (א"י)
 מדינה:  ישראל 
 פרופיל ב-IMDb
 
מיכאל (מיכי) ורשביאק (נולד ב-4 ביוני 1946) הוא שחקן תיאטרון, קולנוע וטלוויזיה, מורה לתיאטרון ומנהל סטודיו למשחק ניסן נתיב בין השנים 2020 – 2008.
ביוגרפיה

נולד ברחובות. שירת בנח"ל. בשנת 1969 סיים את לימודיו בסטודיו למשחק ניסן נתיב.
בשנים 1970–1973 שיחק בתיאטרון הבימה בהצגות כמו "קליגולה", "חברים מספרים על ג'ימי", ו"הכנסת כלה".
הופיע בהצגה צ'ה גווארה בחוג לאמנות התיאטרון באוניברסיטת תל אביב, ובמחזמר "זרעים של מסטיק".
ב-1982 שיחק בתפקיד מוצרט במחזה "אמדאוס" בתיאטרון הקאמרי. 
במהלך השנים הופיע בתוכניות רבות בטלוויזיה החינוכית. 
שימש כיד ימינו של ניסן נתיב, מנהל הסטודיו למשחק, במשך 22 שנה, ולאחר מותו בשנת 2008 מונה ליורשו בתפקיד.
טלוויזיה

שירים ונפלאות (1975)
טיול בספרי אגדות
מה פתאום?!
קרובים קרובים (1984)
קשת וענן
שיעור מולדת, סדרת דרמה (2001)
עכשיו או לעולם לא (2005)
מסכים (2009)
סרוגים (2010-2008)
בנות הזהב (2011)
נופלות על הרגליים (2017)
אוטונומיות (2018)
עיר מקלט (2018)
מעילה (2021)
מי שמע על חווה ונאווה (2022)
אלף (2023)
קולנוע

מסע אלונקות (1977)
רחובות האתמול (1989)
מנת יתר (1993)
מתנה משמיים (2003)
איזה מקום נפלא (2005)
עץ לימון (2008)
המתקפה (2012)
רבין - היום האחרון (2015)
לב שקט מאוד (2016)
הבן-דוד (2017)
מוסקו מיול

| --- | --- |

 נתונים
 מרכיבים:  וודקה, קוביית קרח, ספל נחושת, מיץ ליים, בירה ג'ינג'ר, פרוסת ליים 
 אופן ההכנה:  לערבב עם כפית את כל הרכיבים  עם קרח בכוס נחושת
 כוס:  ספל נחושת
 קישוט:  פלח ליים
 
מוסקו מיול (באנגלית: Moscow mule, פרד מוסקבאי) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מוודקה, מיץ ליים טרי ובירה ג'ינג'ר. את הקוקטייל נהוג להגיש באופן מסורתי בספל נחושת אופייני עם קרח, אך קיימת צורת הגשה נפוצה בכוס הייבול. נהוג לקשט עם פלח ליים. לעיתים עם עלי נענע בנוסף.
היסטוריה

למרות שמו, לקוקטייל אין קשר למוסקבה או לרוסיה. הקוקטייל נולד בשנות ה-40 של המאה ה-20 בארצות הברית. מטרתו הייתה מכירות של וודקה סמירנוף ושל משקה חדש יחסית, גיגנג'ר ביר של המותג Cock'n Bull Ginger Beer שלמרות שמו היה משקה לא אלכוהולי. גם וודקה וגם בירת ג'ינג'ר לא זכו לפופולריות בקהל האמריקאי.. העובדה שבסוף שנות ה-40 של המאה ה-20 הייתה תקופת המלחמה הקרה יצרה גם היא התנגדות למשקה עם השם הרוסי (אף שלחלוטין לא היה רוסי).
ג'ון מרטין (John G. Martin), מנכ"ל סמירנוף וג'ק מורגן (Jack Morgan) משווק הג'ינג'ר ביר נפגשו והחליטו לשלב כוחות. הם ונציגים מטעמם פנו בברים רבים בארצות הברית והציגו את הקוקטייל הקל להכנה. מורגן רכש מצלמת פיתוח מיידי של פולרויד, שהייתה אז פלא אטרקטיבי חדש, והצטלם עם ברמנים שהכינו את הקוקטייל נתן להם את התמונות שהוכנו מיידית והציג ונתן מהתמונות שהוכנו לברמנים הבאים שגם אותם חזר וצילם בתורם ובכך יצר "טרנד" אופנתי. לטענתו של מורגן, מטרתו הראשונית הייתה להיפטר ממלאי מת של מוצר לא מבוקש. המשקה הוגש בספל נחושת אופייני, דבר שהפך להיות חלק מהמותג של הקוקטייל.
ספל נחושת

הכוס המסורתית להגשת משקה היא ספל נחושת גדול הנקרא כיום Moscow mule mug. קיימת טענה כי שתייה של משקה חמוץ מהספל פוגעת בבריאות מכיוון שהחומצה ממיסה את המתכת.
וריאציות

ישנן וריאציות רבות לקוקטייל בהם מחליפים את הוודקה במשקה אלכוהולי אחר. השם לקוקטייל משתנה בהתאם, ולרוב מותאם למקום ממנו בא המשקה החריף. לדוגמה:
בורבון: קנטקי מיול
בורבון וקלואה: ניו אורלינס מיול
ג'ין: לונדון מיול
טקילה: מקסיקן מיול
ויסקי אירי: אייריש מיול
סקוטש ויסקי: סקוטש מיול
קוניאק: פרנץ' מיול
סאות'רן קומפורט: סאות'רן מיול
הערות שוליים

↑  SMIRNOFF Looks Back On The History Of The Moscow Mule, אתר manjr
↑  https://www.prnewswire.com/news-releases/smirnoff-vodka-celebrates-75-years-since-co-creating-the-moscow-mule-300302727.html, אתר prnewswire
↑  עליכם להפסיק לשתות מכוס נחושת, אתר health.usnews.com
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
מוסקה

ערך זה עוסק במאכל. אם התכוונתם להוגה בשם זה, ראו .
| --- | --- |

 
 מאכלים
 סוג:  מנה 
 מוצא:  יוון 
 מרכיבים עיקריים:  חציל, בצל, עגבנייה, בשר טחון, רוטב עגבניות, פלפלת 
 
מוסקה (בערבית: مُسَقَّعَة (תעתיק מדויק: מֻסַקַּעַה, תרגום: מקורר), ביוונית: Μουσακάς, בטורקית: Musakka) היא תבשיל חצילים מהמטבח הבלקני והמטבח המזרח תיכוני, האופייני במיוחד ליוון, ולטורקיה וללבנט.
גרסאות

הגרסה היוונית, שהיא גרסת המוסקה המוכרת ברחבי העולם, כוללת שכבות בשר בקר או כבש קצוץ, ושכבות חצילים ועגבניות פרוסים, הנאפים בציפוי רוטב לבן. הגרסה היוונית הסטנדרטית כוללת שלוש שכבות. השכבה התחתונה היא פרוסות חציל מטוגנות בשמן זית. השכבה האמצעית היא בשר כבש קצוץ עם בצל, שום, עגבניות קצוצות, עשבי תיבול (כמו אורגנו וטימין) ותבלינים (קינמון, פלפל שחור). השכבה העליונה היא גבינה ברוטב בשמל. את השכבות מרבדים בתבנית משומנת ואופים עד להזהבת החלק העליון. אין צורך באפייה רבה שכן השכבות התחתונות כוללות מרכיבים שבושלו כבר קודם. ניתן לוותר על החמאה שברוטב הבשמל או להחליפה בשמנת. במדינות בלקניות אחרות משתמשים בפודינג ביצים במקום ברוטב בשמל. לעיתים קרובות זורים על התבשיל גבינה מגורדת או פירורי לחם.
בשונה מהגרסה היוונית, הגרסה הטורקית אינה מורכבת בשכבות. היא מכילה חצילים מטוגנים, פלפלים ירוקים, עגבניות, בצל ובשר קצוץ. לצידה מוגש ג'אג'יק (מאכל מבוסס יוגורט, דומה לצזיקי) ופילאף. ישנן גם גרסאות עם קישואים, תפוחי אדמה וגזר.
בארצות ערב, מוסקה היא סלט מבושל שמרכיביו העיקריים הם חצילים ועגבניות, המוגש לרוב קר כמתאבן. בגרסאות של מקדוניה, בולגריה, סרביה, בוסניה, מונטנגרו ורומניה תפוחי אדמה מחליפים את החצילים.
במטבח הוונצואלי מוכרת הגרסה הנקראת Pasticho de Berenjenas (לזנייה מחצילים) שלעיתים מכינים אותה עם עלי פסטה בתור לזנייה, ולעיתים ללא בדומה למוסקה


.
גרסאות שונות מבושלות ללא רוטב או כוללות ירקות נוספים. ביוון מוסיפים לעיתים לחצילים גם קישואים, תפוחי אדמה מבושלים למחצה או פטריות מטוגנות. בתקופת ההתנזרות מבשר (מסיבות דתיות) אופים גרסה צמחונית של מוסקה שאין בה בשר או רוטב בשמל, חצילים קצוצים מחליפים בה את הבשר הקצוץ ומכילה גם רוטב עגבניות ופירורי לחם.
גרסאות מוסקה טבעוניות יכללו לרוב בשמל מבוסס משקה סויה ותערובת בולונז מבוססת סויה.
מוסקה בתרבות

בספרו "בני החיל" (Les Valeureux) (הוצאת זמורה ביתן, 1983), מקדיש אלבר כהן פרק שלם לנושא הכנת ואכילת המוסקה. להלן קטע מתוכו:
"לעיניהם הבוחנות בעצמה של שני הקטנים שירדו ובאו בחפזה הגיר ביד רחבה שמן לקדרה ששפותה הייתה על הכירה. אחר-כך, משרקק בציפייה מעונגת ונינוח כבן סמך, פרס בזריזות-ידיים מופלאה שש עגבניות, ששה בצלים ותריסר חצילים, הטיל הכול אל תוך הקדרה העשנה, הוסיף את בשר-הכבש הקצוץ, ניגב את ידיו במעילו ואחרי-כן הסירו כי חם לו. בחזה מעורטל תיבל במלח ובפלפל ואחרי-כן בלל ומיגמג, מרחרח בחזקה ומהמהם בקול עבה.
"הנה רבותי, המוסאקה שלנו מוכנה," הכריז אוכלמסמרים מקץ מחצית-השעה, לאחר שטעם. "להוסיף ולבשלה, יהיה מעשה הרה-אסון. הבה נסיר אפוא את הקדרה מהאש. ועתה, שלוש הביצים הטרופות הללו, נערצי: ראו, אני מוסיפן על-מנת לשוות קטיפתיות לתבשיל, וסוחט את הלימון להינוי הלשון, שתידקר להנעים. הנה, סיימנו, אשב לאכול! אתם רשאים לקרוב, יקירי וממתקי, ואף להריח אם זה חפצכם ומשאלת-לבכם. הגידו-לי, פעוטים מחמלי-לבי, כלום אין המוסאקה פלא-פלאים? אכול-אותי! כך דומה שהיא זועקת, מה דעתכם".
בסרט "The Attack of the Giant Mousaka" של הבמאי היווני פאנוס קוטראס, מוצגת התקפה דמיונית של מוסקה ענקית על העיר אתונה.
ראו גם

מפרום
לזניה
הערות שוליים

↑   Pasticho de Berenjenas מתכון 1
↑   Pasticho de Berenjenas מתכון 2
↑   Pasticho de Berenjenas מתכון 3
↑   "I Epithesi tou gigantiaiou mousaka", במסד הנתונים הקולנועיים IMDb (באנגלית)
מפל אנחל

| --- | --- |
מפל אנחל
מפל אנחל
 מידע כללי
 מיקום:  ונצואלה הפארק הלאומי קנאימה, ונצואלה
 נהר:  גאוחה
 סוג מפל:  נפילה חופשית, אשד
 גובה כולל:  979 מטר
 רוחב ממוצע:  107 מטר
 נפילת מים רציפה:  807 מטר
 מספר נפילות מים:  2
 עונה שופעת:  כל השנה
 דירוג גובה עולמי:  1
 קואורדינטות:  5°58′12″N 62°32′10″W﻿ / ﻿5.9700555555556°N 62.536222222222°W﻿ / 5.9700555555556; -62.536222222222
  (למפת ונצואלה מוגדלת) קראקס מרקאיבו ולנסיה ברקיסימטו סיודד גואיאנה מרידהקולומביה ברזיל גיאנה הים הקריבימפל אנחל(למפת ונצואלה רגילה) קראקס מרקאיבו ולנסיה ברקיסימטו סיודד גואיאנה מרידהקולומביה ברזיל גיאנה הים הקריבימפל אנחל
 
המפל כפי שהוא נראה ממחנה רטון
מפל אנחל (בספרדית: El Salto Ángel; שמות מקומיים: Kerepakupai Merú או Parekupa Vena) הוא מפל המים הגבוה בעולם. גובהו 979 מטרים, כאשר 807 מתוכם הם נפילה חופשית. המפל נמצא בחלק המערבי של הפארק הלאומי קנאימה שבוונצואלה, שם נמצא אחד ההרים השטוחים הגבוהים בעולם. מפל אנחל הוא אחד ממוקדי התיירות המפורסמים בוונצואלה.
היסטוריה

אף שתואר לראשונה בתחילת המאה ה-20 על ידי החוקר ארנסטו דה סנטה קראז, התפרסם המפל בעולם רק משנת 1933 כאשר נתגלה מחדש על ידי הטייס האמריקאי ג'ימי אנג'ל (בהיגוי בשפה הספרדית: "אנחל").
ג'ימי אנג'ל נולד בספרינגפילד שבמיזורי ב-1899. בשנת 1936, בעת שחיפש זהב, הנחית את מטוסו על ראש המפל. המפל קרוי כיום על שמו. משמעות המילה "אנחל"/"אנג'ל" היא "מלאך", אולם ילידי המקום קראו למפלים "פה השטן".
הגובה הרשמי של המפל נקבע על ידי אגודת נשיונל ג'יאוגרפיק ב-1949. ספרו של דייוויד מוט "Angels Four" מתאר את הטיפוס הראשון אל ראש המפל.
תיירות

מפל אנחל ממוקם באזור ג'ונגל מבודד בוונצואלה, וטיול אליו אינו דבר פשוט. המטייל יצטרך לטוס אל הפארק הלאומי קאנאימה, לצאת מהעיירה קאנאימה, שעל גדות נהר קאראו, ומשם לשוט בסירה עד המפל. המסע עשוי להימשך עד 24 שעות. בימים מעוננים, שבהם הראות מוגבלת, ייתכן שהמפל לא ייראה. בחודשים החמים יש יותר סיכוי לראות את המפל, אך זרימת המים עלולה להיות חלשה יותר.
הערות שוליים

↑  שיאי העולם של גינס, Tallest single drop in a waterfall
↑  Highest Waterfalls of the World
| --- | --- |
בקרת זהויות :  NLI: 987007546740305171  GND: 1031833161  NKC: ge799855  VIAF: 315134318   WorldCat (עם VIAF): 315134318
מעייני הישועה (תנועה)

שער עלון התנועה, גיליון 452
מעייני הישועה היא תנועת תשובה דתית לאומית. התנועה הוקמה בשנת 2004 על ידי עו"ד אביחי בוארון, המנהל אותה. לתנועה מרכזים המכונים בתי מים (ראשי תיבות "מרכז יהודי למודעות"), בחיפה, כפר סבא וירושלים. התנועה עוסקת בהפצת יהדות ובהחזרה בתשובה. פעילי התנועה מפעילים כמאה עמדות הסברה ברחבי הארץ בסופי שבוע, שבהם מציעים לעוברים ושבים להניח תפילין ומחלקים נרות שבת וחומרי הסברה. יהודים המבקשים להעמיק בלימודי יהדות משאירים את פרטיהם אצל הפעילים והתנועה מתאמת עבורם חברותא באזור מגוריו. בשנת 2011 החלה התנועה לגייס זוגות נשואים להפעלת עמדות הסברה. על פעילות זו זכאים בני הזוג למלגה סמלית אשר יוצרת אצלם מחויבות רבה יותר. הדבר בא לידי ביטוי בעיקר בהכפלת היקף החברותות המתואמות פי ארבעה.
מטרה נוספת של התנועה היא חיזוק מקומם ומעמדם של רבנים בכלל, והרבנים המזוהים עם התנועה בפרט, בשיח הציבורי בתוך הציבור הדתי לאומי.
התנועה הוציאה עלון פרשת שבוע בשם מעייני הישועה. בשנת 2013 שינה את שמו ל"ישראלי", ובאפריל 2015 הוצאתו הופסקה. התנועה הפעילה אתר אינטרנט, אשר בהמשך הושבת. משנת 2013 מפעילה דף פייסבוק.
נשיא התנועה מיום היווסדה היה הרב מרדכי אליהו. כיום נשיאות התנועה כוללת את הרבנים שמואל אליהו, שלמה אבינר ויעקב אריאל.
הערות שוליים

↑  חנן גרינווד, ‏סוף תקופה: תופסק הפצת עלון השבת ישראלי בבתי כנסת,  באתר כיפה, 29 באפריל 2015
↑  פרסום בעלון ישראלי (מעייני הישועה לשעבר), באתר "דיוק מדיה"
| --- | --- |
בקרת זהויות :  NLI: 987007410854305171 
ערך זה הוא קצרמרבנושא יהדות. אתם מוזמנים לתרום לוויקיפדיה ו.
מנליק הראשון, מלך אקסום

.
מנליק הראשון היה, על פי המסורת האתיופית, מלך אתיופיה בין השנים 975 לפנה"ס - 950 לפנה"ס, והוא מייסד קיסרות אקסום ומייסד שושלת מנליק.
על פי המסורת האתיופית, מנליק הראשון היה בנם של המלך שלמה ומלכת שבא. בכהונתו כמלך, המשיך מנליק את שושלת אמו, השושלת האגעזית, שכן אמו הייתה המלכה ה-52 של ממלכת שבא, הממלכה הראשונה שהוקמה באתיופיה ובתימן אשר כונתה גם בשם "ממלכת יקטן".
רקע: המלך שלמה ומלכת שבא

על פי הכברה נגסט, לידתו של מנליק באה בעקבות קשר מיני בין שלמה לבין מלכת שבא. אז, הצהיר המלך שלמה בפני המלכה האתיופית, כי לא ידרוש ממנה דבר כל עוד לא תיקח דבר מממלכתו. באחד הערבים הגיש לה המלך אוכל חריף ,ביודעו כי התבלינים יצמיאו את המלכה, ואכן, באישון לילה התעוררה מלכת שבא ושוטטה בארמון בחיפוש אחר מים. כאשר מצאה את מבוקשה, זינק המלך ממארבו, טען כי הפרה את ההסכם ביניהם ודרש כי תתמסר לו. למחרת בבוקר יצאה מלכת שבא עם פמלייתה חזרה לארצה, לשבא. בהגיעם לחמסיאן ילדה המלכה את בנה המשותף עם שלמה וקראה לו "אבנה אל חכים", משמע בנו של החכם. פרט לכך, נודע הילד גם בשם מנליק או מנליק הראשון.
האר"י עסק במפגש המיני בין שלמה לבין מלכת שבא באחד מכתביו. הוא גרס כי מצאצאיהם של שלמה ומלכת שבא נולד מלך בבל, נבוכדנצר השני, אשר ימיט חורבן על ממלכת יהודה: יחריב את בית המקדש הראשון ויגלה את עם ישראל לגלות בבל.
פגישת מנליק ושלמה

על פי המסורת האתיופית, לאחר שגדל מנליק והתבגר, הפך להיות סקרן יותר ויותר לגבי זהות אביו. בגיל 22, יחד עם מספר עמיתים, החל מנליק את מסעו אל עבר ארץ ישראל בחיפוש אחר אביו. בכתבי הכברה נגסט מתואר מנליק כדומה מאוד לאביו מבחינה פיזית, ובהגיעו לארץ ישראל טעו אנשים לזהותו כמלך שלמה בעצמו. בארץ מנליק נפגש פנים אל פנים עם שלמה המלך, שהבין כי מדובר בבנו. שלמה ניסה לשכנע את מנליק להישאר בארץ ישראל ולהיות יורשו, ואף נתן לו זהב רב, תכשיטים וכסף כדי לפתותו להישאר, אך מנליק לא הסכים להישאר בארץ הזרה לו. על כן, המליך אותו שלמה אותו לקיסר הראשון של אקסום.
החוקר ג'יימס ברוס דן בשלטונו של מנליק בספרו "המסע לגילוי מקורות הנילוס". הוא טען כי המלכתו התרחשה בשנת 986 לפנה"ס. על פי ברוס, לאחר שמנליק הומלך, ארגן שלמה פמליה המורכבת מבני ישראל אשר תשוב איתו לממלכתו. בין חברי הפמליה היו גברים רבים בני משפחות האצולה של ירושלים, וחלקם היו במעמדם כהנים ולווים. עוד מספרת המסורת החבשית שפמלייתו הורכבה מכ-1,000 איש מכל שבט בישראל, כלומר, מנתה כמעט 20,000 גברים. רובם הגדול של חברי הפמליה, כך על פי המסורת, נכללו בה אנשי רפואה ודת. יש הטוענים כי צאצאיהם של אותם בני פמליה הפכו ברבות השנים לאבותיהם הקדומים של יהודי אתיופיה.
מייסד השושלת הסולומונית

הכברה נגסט מתאר את מנליק כמלך הראשון של אקסום וטוען כי שליטי אקסום וקיסרי אתיופיה מהשושלת הסולומונית הם זרעו ושושלתו אשר נשמרו במשך 225 דורות עד לקיסר האחרון היילה סלאסי, שהודח במהפכה האתיופית בשנת 1974. במהלך ההיסטוריה האתיופית היה רק מקרה אחד שבו הודחו צאצאי מנליק מהשלטון, כאשר יהודי אתיופיה התקוממו כנגד המלכים האקסומים בשנת 960 בראשותה של יהודית המלכה. היהודים גרמו להרס רב בממלכה ובסופו של דבר גרם המרד לעליית שושלת זאגווה. מלכי אקסום ברחו למחוז שאווה, שם שלטו עד לחזרתם לשלטון תחת הקיסר יקונו אמלאק ב-1270, שהרג את אחרון קיסרי הזאגווה, יטברק, במלחמה עקובה מדם. על פי המחקר המודרני לא ידוע אם יקונו אמלאק היה אכן מצאצאי מלכי אקסום. ההיסטוריה האתיופית מלאה בקיסרים שלא השתייכו לשושלת הסולומונית והודחו באופן אלים רק בשל עובדה זו.